recursal/SuperWikiNEXT-32B huggingface dataset:
**Karoline** (*Chaile*) **Kaulla**, født *Raphael* (født 1739 i Buchau am Federsee, død 18. mars 1809 i Hechingen), kjent som *Madame Kaulla*, var på sin tid en av de fremste hoffjøder i Tyskland, og ble regnet som landets rikeste kvinne.

Hennes far, Isaak Raphael, var hoffjøde i tjeneste hos huset Hohenzollern-Hechingen. Karoline Kaulla ble hoffbankier ved det hertugelige og kongelige württembergske hoff og sjef for bank- og handelshuset Kaulla i Stuttgart. Senere var hun en av grunnleggerne av den kongelige württembergske hoffbanken, som gjennom flere fusjoner gikk opp i Deutsche Bank på 1920-tallet. Keiser Franz I Stefan tildelte henne den store sivile fortjenstmedalje med gullkjede.

Hun skal ha vært en svært vakker og inntrykksfull kvinne, og hennes velgjørenhet, hennes innsats for arméen uten å gjøre skille mellom religionene samt for det jødiske trossamfunnet i Hechingen ble berømt.

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. 1 2   FemBio-Datenbank, oppført som Karoline (Chaile) Kaulla, FemBio-ID 15311, besøkt 9. oktober 2017[Hentet fra Wikidata]
3. ↑   Faceted Application of Subject Terminology, FAST-ID 1690461, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w61q38rp, besøkt 9. oktober 2017[Hentet fra Wikidata]
5. ↑   oppført som Chaile Kaulla, www.deutsche-biographie.de, besøkt 9. oktober 2017[Hentet fra Wikidata]

Eksterne lenker
---------------

* Eintrag im Lexikon Geschichte Baden-Württemberg
* Rundfunksendung über Karoline Kaulla

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI
 |
Hans den yngre – sønn av Christian III av Danmark og Norge – var den første avdelte hertug. I motsetning til broren Frederik II deltok han ikke hertugdømmenes politiske beslutninger.
**Avdelt hertug** eller *avdelt herre* var en medhertug i Sønderjylland og Holsten med begrensede rettigheter. En avdelt herre var underlagt hertugdømmenes fellesregjering og stendermøtets beslutninger.

Da Hans den yngre i 1564 fikk overlatt den kongelige del av hertugdømmene Sønderjylland og Holsten, nektet stenderne å hylle og anerkjenne Hans som regjerende hertug. De synes at tre regjerende hertuger – Frederik II, Hans den eldre og Adolf av Gottrop – var mere enn nok. Det innebar, at selv om Hans hadde tittelen hertug, kunne han i motsetning til sine medhertuger ikke delta i den politiske, finansielle eller militære styring av hertugdømmene. Han ble dermed den første *avdelte herre*, for å markere hans fjernere forbindelser til hertugdømmet *avdelt* av de eldre linjer.

Ved Hans den yngres død i 1622 ble hans hertugdømme ytterligere oppdelt i fem nye minihertugdømmer Ærø, Nordborg, Glücksborg, Pløn og Sønderborg og fordelt mellom fem av sønnene hans. Disse ble også regnet som avdelte hertuger uten plass i fellesregjeringen. De fem nye hertugdømmer var for små til å bli delt ytterligere, så med neste generasjon oppsto en ny form form for hertuger som historikerne kaller *tiltulære hertuger*. De arvet ikke jord, og ble derfor kun hertuger av tittel.

Referanser
----------

1. 1 2  *Hertugtitler hos Hans den Yngre og hans efterkommere efter 1564*, danmarkshistorien.dk. Besøkt 25. februar 2016
2. ↑  *Kongeblod og fyrstedømme*, historie-online.dk. Besøkt 25. februar 2016
3. ↑  Pedersen, Mikkel Venborg: *Hertuger. At synes og at være i Augustenborg*, Museum Tusculanum Forlag, 2005, s. 28

Portal: Danmark
**Malindang** er en kompleks vulkan som ligger i Misamis Occidental på øya Mindanao i Filippinene. Fjellet er provinsens høyeste punkt med en høyde på 2404 meter over havet.

Malindang og hele det fjellparti som den tilhører, med sina fosser, kratersjøer og tette uberørte skoger omfatter en svært variert flora og fauna med mange uvanlige arter. Den 19. juni 1971 ble området utropt til *Mount Malindang National Park*. Området ble omklassifisert og fikk navnet *Mount Malindang Range Natural Park* den 2. august 2002.

Nasjonalparken har en rik og unik biodiversitet som i store stykker er ukjent for vitenskapen. I området finnes en rekke utrydningstruede arter, deriblant skjermflygere, filippinsk vortesvin og luzonhaukørn.

Referanser
----------

1. ↑  «Philippine Mountains - 29 Mountain Summits with Prominence of 1,500 meters or greater». Besøkt 29. oktober 2008.
2. 1 2 3  «Mt. Malindang Range Natural Park on UNESCO World Heritage». UNESCO. Besøkt 28. oktober 2008.
3. ↑  «Mount Malindang National Park». Arkivert fra originalen 26. oktober 2009. Besøkt 28. oktober 2008.

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
Malindi
**Malindi** er en by i Kilifi fylke i Kenya. I 1999 hadde den 117 735 innbyggere.

Malindi ble grunnlagt på 1200-tallet og ble raskt en av swahilifellesskapets viktigste handelsbyer. Den ligger langs den kyststripen som romerske sjøfarere kalte Azania, og som siden islams fremvekst ble del av det muslimske fellesskap. 

I 1414 besøkte en kinesisk ekspedisjon under admiral Zheng He Malindi, og stedets hersker sendte med ham sine representanter tilbake til Kina. 

I 1498 steg den portugisiske sjøfareren Vasco da Gama i land her, og fikk los over Det indiske hav til India. Deretter gikk Malindi i forbund med Portugal, ikke minst for å kunne stå imot den rivaliserende kyststaten Mombasa lenger sør. Et monument i form av en kjegleformet søyle med et kors på toppen er reist til minne om Vasco da Gama. 

|  |  |
| --- | --- |
| Oppslagsverk/autoritetsdata | Store Danske Encyklopædi **·** Brockhaus Enzyklopädie **·** Nationalencyklopedin **·** VIAF **·** BNF **·** BNF (data) **·** GeoNames
 |
**«Good Night»** er en sang av The Beatles, utgitt på *The Beatles (White Album)* fra 1968. Den er skrevet av John Lennon, men kreditert på vanlig vis Lennon/McCartney.

Sangen, som er kompetent sunget av Ringo Starr, er en rolig og behagelig avslutning på Det hvite albumet etter den eksperimentelle «Revolution 9». Melodien er så vakker i sin enkelhet at mange tror det er Paul McCartney som står bak den, men selv Lennon kunne ha et sentimentalt hjerte.

George Martins arrangement for orkester er svært smektende og ment så. Lennon sa at han ønsket at sangen skulle lyde skikkelig «cheesy», som en storslått Hollywood-produksjon. Hvorfor han lot Starr synge er umulig å si, men Starrs sorgtunge stemme passer perfekt.

Hans ekteskap med Cynthia gikk mot slutten da Lennon skrev sangen, som opprinnelig var ment som en godnattsang for Lennons sønn Julian. Lennon skrev to godnattsanger, begge for sine sønner. Den andre var «Beautiful Boy» for sønnen Sean og finnes på albumet *Double Fantasy*.

En annen versjon av sangen finnes på *Anthology 3* som framviser et enklere arrangement med piano og perkusjon. Det var også tenkt en sjarmende innledning ved Starr hvor han sier: «Now it's time to sleep, put all your toys away. Yes, daddy will sing a song for you.»

Barbra Streisand spilte inn en versjon av låten på studioalbumet *What About Today?* (1969).

Referanser
----------

1. ↑  Lewisohn, Mark (1988). *The Beatles Recording Sessions*. New York: Harmony Books. ISBN 0-517-57066-1 s. 139/140/144/200/201
2. ↑  MacDonald, Ian (2005). *Revolution in the Head: The Beatles' Records and the Sixties* (andre utgave). London: Pimlico. ISBN 1-844-13828-3 s. 236
3. ↑  Sheff, David (1981). *The Playboy Interviews with John Lennon & Yoko Ono* ISBN 0-425-05989-8
4. ↑  *Anthology 3* – informasjon i CD-heftet

Eksterne lenker
---------------

* The Beatles (offisiell nettside) – Medium: Sangteksten
* Alan W. Pollacks notat på «Good Night»
**Banc d'Arguin nasjonalpark** (fransk: *Parc National du Banc d'Arguin*) ligger på Mauritanias atlanterhavskyst, mellom hovedstaden Nouakchott og Nouâdhibou. Parken, som er et verdensarvområde, er et svært viktig vinterkvarter for trekkfugler, særlig vadefugler. De utenforliggende havområdene er blant de rikeste fiskefeltene i Vest-Afrika. Ønsket om å beskytte fiskeriene var et vesentlig motiv ved opprettelsen av nasjonalparken. 

Nasjonalparken ble opprettet i 1976; den ble et Ramsarområde i 1982 og et verdensarvområde i 1989.

Parken omfatter et område på 1,2 millioner hektar, hvorav 55 % er i sjøen, og 45 % er på land. Verneområdet går 80 km ut i havet, og i snitt 35 km inn i landet. Havdybden er for det meste mindre enn 5 meter, og landdelen av parken stiger på det meste til 15 moh. 

Polarsnipe som hekker nord for Norge, har vinterkvarter her
Théodore Géricaults maleri «Medusas flåte» skildrer et stort og mye omtalt skipsforlis utenfor kysten av Banc d'Arguin
Sjøområdene har store områder med sjøplanter som utgjør viktige klekkeområder for fiskene. Parken representerer et verdifullt og unikt eksempel på at Saharaørkenen grenser direkte til Atlanterhavet. Landskapet omfatter sanddyner, marskland, mangrovesumper, mudderflater skapt av tidevannet, og et mylder av kanaler, banker og småøyer. De viktigste hekkesonene er sandstrendene, inkludert øyene Tidra, Niroumi, Nair, Kiji og Arguim.

Dette unike landskapet, med meget lav menneskelig aktivitet, gjør parken til vinterkvarter for mer enn 2 millioner trekkfugler fra Nord-Europa, Sibir og Grønland, noe som tilsvarer 30% av trekkfuglene fra disse områdene. Viktige trekkfuglarter her er flamingoer, sandlo, tundralo, polarsnipe, rødstilk, lappspove, skjestork (*Platalea leucorodia leucorodia*), sandterne og andre terner. 

Bestanden av hekkende fugler er også bemerkelsesverdig stor og variert. Mellom 25 000 og 40 000 par, fra 15 ulike arter, gjør dette til en av de største hekkeområdene for sjøfugl i Vest-Afrika. Hekkefuglene omfatter blant annet langhaleskarv, hvitpelikan, rovterne, kongeterne, makrellterne, dvergterne, tøyleterne, gråhodemåke, smalnebbmåke. Typiske afrikanske former er strandhegre og underarter av gråhegre (*Ardea cinerea monicae*) og skjestork (*Platalea leucorodia balsaci*).

Parken er hjem for om lag 25 % av verdens bestand av munkeseler (*Monachus*), kanskje den eneste bærekraftige bestanden. To truede arter havskilpadder ruger her, og området har også en verneverdig restbestand av dorcasgaselle (*Gazella dorcas*).

Eksterne lenker
---------------

* UNEP World Conservation Monitoring Centre *faktaark*
* Banc d' Arguin - Google bildesøk

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** ISNI **·** GeoNames **·** Ramsar
 |
Satellittfotografi av Damaskus, omgitt av Ghouta.
**Ghouta** (arabisk: غوطة دمشق, *Ghūṭat Dimashq*) er et oaseområde med en samling gårder i Rif Dimashq like øst for Damaskus i Syria. Det grønne beltet har vært et populært fritidsområde for innbyggerne i byen, særlig om våren. Området har hatt bosetning siden antikken og en ukontrollert utvikling har foregått ii tiårene rundt årtusenskiftet (2000). Det økrnde behov for mat under den raske folkeveksten i hovrdstaden, urbanisering og industriutvikling, har økt trykket mot dette jordbrukslandet. 

Damaskus Ghouta er et grønt jordbruksbelte som ligger sør og øt for byen Damaskus. Området skiller byen fra de grønne beitemarkene på grensen til Den syriske ørken. Det har gitt innbyggerne forskjellige typer korn, grønnsaker og frukt i tusenvis av år.
På 1980-tallet begynte Damaskus' vekst å trenge inn på jordbrukslandet i området med bosteder og industri, og den grønne sonen ble redusert.

Avlinger
--------

I Ghouta dyrkes det plommer, poppel- og valnøttre og bomull i tillegg til mais, blålusern, bygg og heite.

Ressurser og farer
------------------

Dette området har mange forskjellige miljøproblemer, som vannmangel og lite årlig nedbør. Det er så lite vann i området at grunnvannivået lidd dramatisk i store deler av Ghouta. Det er i tillegg stadig større forurensing fra trafikken i Damaskus, industri, avfall og kloakk. 

Før luftangrep fra den syriske hær under Bashar al-Assad under den syriske borgerkrig bodde det rundt to millioner mennesket i Ghouta. Krigen har redusert folketallet til rundt 400 000 og ført til sult og underernæring blant innbyggerne.

Referanser
----------

1. ↑  «Damascus - Landscape - City site». Encyclopædia Britannica. Besøkt 21. mai 2015.
2. ↑  Al Zoughbi, Samira (2005). «An Analysis of Agriculture-Environment Interactions and Policy Options for Sustainable Agriculture in Eastern Al Ghouta (Syria)» (PDF). Farming Systems and Poverty: Making a Difference -- Proceedings of the 18th International Symposium of the International Farming Systems Association: A Global Learning Opportunity. Food and Agriculture Organization of the United Nations. s. 31. Arkivert fra originalen (PDF) 21. oktober 2012. Besøkt 17. februar 2016.
3. ↑  «Land, Water, and Climate». *Syria: a country study*. Federal Research Division, Library of Congress. 1988. LCCN 87600488.
4. ↑  Alsaafin, Linah (6. februar 2015). «Syria’s Eastern Ghouta: the latest casualty of war». *Middle East Eye*. Besøkt 18. februar 2016.
5. ↑  Almohibany, Amer (22. oktober 2017). «In Syria region under regime siege, children die of hunger». *France 24*. Besøkt 23. oktober 2017.

Litteratur
----------

* Eugen Wirth: *Syrien, eine geographische Landeskunde.* Wissenschaftliche Buchgesellschaft, Darmstadt 1971, S. 403–406.

Eksterne lenker
---------------

* Al-Ghūṭah, Rīf Dimashq i Syria
* The Damaskus Ghouta Pilot Area Arkivert 9. mai 2008 hos Wayback Machine.

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** GeoNames
 |
***Good Sport*** er en amerikansk film (komedie/drama) fra 1931 regissert av Kenneth MacKenna. I rollene ses blant andre Linda Watkins, John Boles og Greta Nissen.

Innspillingsfakta
-----------------

Filmen ble spilt inn fra 28. september til slutten av oktober 1931.

Fakta om filmen
---------------

Arbeidstitlene til denne filmen var *Cheating*, *Infidelity*, *Turn About* og *Her Husband's Mistress.* Sistnevnte var tittelen til en original, upublisert og ikke-opphavsrettsbeskyttet fortelling av Gene Towne, som Fox Film Corporation hadde kjøpt filmrettighetene til.

I mars 1931 avviste Hays Office å registrere filmen under tittelen *Infidelity.*

Fred W. Beetson, eksekutiv visepresident for Association of Motion Picture Producers, Inc. (AMPP) foreslo, etter å ha sett filmen, at man burde fjerne en scene med en farget kvinne, som sitter ved et bord under en kabaret hvor alle de andre man ser er hvite. Han forklarte dette med at særskilt folk i Sørstatene ville mislike en slik scene.

Handling
--------

Når ektemannen hennes (spilt av Alan Dinehart) er på en tre måneder lang forretningsreise i Europa, fremleier hans usofistikerte kone (spilt av Linda Watkins) en leilighet på Manhattan, slik at hun kan sysle med shopping og teater. Men hun oppdager snart at leiligheten egentlig tilhører ektemannens elskerinne (spilt av Greta Nissen) som har reist sammen med ham til Europa.

I stedet for å skille seg fra ektemannen sin, bestemmer hun seg i stedet for å bli venn med de andre elskerinnene. Men på en fest, møter hun en hyggelig mann (spilt av John Boles) og de blir snart forelsket i hverandre.

Rolleliste
----------

(Kun krediterte skuespillere)

* Linda Watkins - Marilyn Parker
* John Boles - Boyce Cameron
* Greta Nissen - Peggy Burns
* Minna Gombell - Virginia Casey
* Hedda Hopper - Mrs. Atherton
* Alan Dinehart - Rex Parker

Referanser
----------

1. 1 2 3 4 5 6  «Good Sport». *AFI Catalog of Feature Films*. American Film Institute. Besøkt 28. november 2017.

Eksterne lenker
---------------

* (en) *Good Sport* på Internet Movie Database Rediger på Wikidata

* (en) *Good Sport* på AllMovie Rediger på Wikidata

* (en) *Good Sport* på American Film Institute Rediger på Wikidata
***Ghost Rockers*** er en belgisk ungdomsserie fra 2014, produsert av Studio 100. Serien har fire sesonger fordelt på tolv minutter per episode.

I Norge har den blitt sendt på NRK Super.

Handling
--------

Hovedpersonene er tenåringene Jonas, Mila, Jimmy, Charlie og Alex. De har store drømmer og musikalske talent, og studerer dans og musikk ved DAM Academy. Alle sammen håper på å bli beste elev i sitt årskull på dette legendariske studiestedet, og de tror at hele verden ligger for deres føtter. Men de oppdager at det er mange andre dyktige elever på skolen, som ofte oppnår bedre resultater enn dem. Samtidig finner de ut at skolens kjeller er hjemsøkt av spøkelser, som i levende live var et rockeband.

Norske stemmer
--------------

* Milla – Tine Nygård Bentsen
* Jonas – Fredrik Stengaard Paasche
* Kirsti – Seda Melissa Witt
* Jimmy – Hans Marius Hoff Mittet
* Alex – Sigbjørn Solheim

Eksterne lenker
---------------

* (nl) Offisielt nettsted Rediger på Wikidata

* (en) Ghost Rockers – kategori av bilder, video eller lyd på Commons Rediger på Wikidata
* *Ghost Rockers* på NRK Super
* (en) *Ghost Rockers* på Internet Movie Database Rediger på Wikidata

* (en) *Ghost Rockers* på The Movie Database – TV Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |
***King's Quest***, eller *King's Quest I*, etter 1987 kalt '**King's Quest: Quest for the Crown'**, er et videospill som ble skapt av Roberta Williams og utgitt for IBM PCjr i 1983 av Sierra On-line. King's Quest var det første eventyrspillet med animerte figurer.

King's Quest er det første spillet i serien med samme navn. Roberta Williams var med på 8 utgivelser i serien frem til 1998. Spillet kom på nytt fra Sierra i 1990 med ny grafikkmotor, og ble gjenskapt igjen som en uoffisiell versjon i august 2001 av AGD Interactive. Serien ble gjenopplivet i 2014 med *King's Quest: Rubble Without a Cause*.

Spillet
-------

I spillet er man «Sir Grahame» (Sir Graham i senere utgivelser), kong Edwards modigste ridder, som skal finne tre legendariske skatter som vil ende kongeriket Daventrys problemer. Om Grahame klarer dette vil han selv arve tronen.

Spilleren bruker piltastene på tastaturet for å flytte hovedpersonen, mens interaksjonen med objekter og personer skjer som tekst. Muligheten til å bevege seg i terrenget og gå foran eller bak objekter gjorde at spillet er kalt det første 3D-animerte videospillet.

Referanser
----------

1. ↑  The history of King's Quest, Mike Minotti, 12. Aug. 2014
2. ↑  The History of King's Quest I
3. ↑  King's Quest

Eksterne lenker
---------------

* (en) *King's Quest: Quest for the Crown* hos MobyGames Rediger på Wikidata

* (en) *King's Quest: Quest for the Crown* hos GameFAQs Rediger på Wikidata

Portal: Videospill
Neta Snook og Amelia Earhart foran Earhart's Airstar, c.1921
**Kinner Airster** var et amerikansk to-seters, en-motors biplane konstruert av Bert Kinner og bygget ved hans Kinner Airplane & Motor Corporation.

Utvikling
---------

Airster kom i 1920, konstruert av Bert Kinner. Den var et en- eller to-seters åpen-cockpit en-motors dobbeltdekker, den første en-seters Airster hadde en 60 hk Lawrance L-4 stjernemotor. Da prototypen havarerte under en testflight ble den bygget opp igjen som en to-seters med bredere cockpit. En Airster ved navn *The Canary* ble kjøpt av Amelia Earhart mens hun fortsatt lærte å fly. Senere produksjonsmodeller hadde skrog i finer og hadde ulike 60 hk motorer.

I 1927 bygde selskapet en tre-seters variant med en 100 hk Kinner K-2 motor, den siste Airster som Kinner bygget i 1927, da konstruksjonsrettighetene ble solgt til Crown Carriage Works i 1929 som bygde en version kallt **Crown B-3**

Eksterne lenker
---------------

* (en) Kinner Airster – kategori av bilder, video eller lyd på Commons
**Kinn** er ei øy som ligger i Kinn kommune i Vestland. Den har et areal på 2,5 km² er omkring 2 km i hver retning, høyeste punkt er 315 moh. Øya er uten vanlig bilvei. Øya Kinn var tidligere en del av Kinn kommune, men ble ved kommunesammenslåingen i 1964 innlemmet i Flora kommune. Kinn kan nås med rutebåt fra Florø. 

Øya er kjent for Kinnaspelet, som arrangeres hver sommer, og Kinn kirke fra 1100-tallet. Kinn kirke er den eldste kirken i Sunnfjord. Det er også rester av et steinkors som kan ha vært 1,5 eller 2 meter høyt og skriver seg trolig fra den første kristne tiden. Lignende kors ble reist mange steder langs kysten. Det er funnet spor etter mennesker fra 3000 år f.Kr. Det er spor av fast bosetning fra omkring 400 år e.Kr. (yngre jernalder).

Kinnaklova, et fjell med ei dyp kløft, er også et kjennetegn for øya.

Nils Seim kjøpte øya i 1896, og hans sønn, maleren Harald Seim, bodde der mesteparten av livet.

Det gjorde også broren hans, Einar Seim, som ble kalt «Norges lærdaste bonde». Einar Seim var blant annet opptatt av den keltiske kulturen på begge sider av Nordsjøen.

Forfatter Dag H. Nestegard har gjort en gjendiktning av sangen Mull of Kintyre. Den norske versjonen heter *Hymne til Kinn*.

Referanser
----------

1. ↑  «Kinnøy». Store norske leksikon. Besøkt 6. mars 2016.
2. 1 2  Stangeland, Gro (1998). *Det norske øyriket*. Oslo: Boksenteret. ISBN 8276831958.
3. ↑  «Kinn sogn – Store norske leksikon». *Store norske leksikon*. Besøkt 6. mars 2016.
4. ↑  Vengen, Sigurd (1996). *1000-årsfest for kyrkja i Sunnfjord*. Florø: Kinn kyrkjekontor.
5. ↑  Melkild, Arne (1993). *Kunstnarliv*. Leikanger: Skald. ISBN 8299291526.
6. ↑  «Seimbrørne skal presenterast neste år». Firdaposten. 6. november 2004. s. 20.
7. ↑  «Hymne til Kinn». YouTube.

Eksterne lenker
---------------

* (en) Kinn (island) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
Bundestagsbibliothek i Marie-Elisabeth-Lüders-Haus
**Bibliothek des Deutschen Bundestages** (kort *Bundestagsbibliothek*, på norsk *Forbundsdagsbiblioteket*) er biblioteket til Forbundsdagen i Tyskland og ligger i bydelen Mitte i Berlin. Det er verdens tredje største bibliotek i sitt slag, etter parlamentsbibliotekene i Washington og Tokyo. Biblioteket ble grunnlagt i 1872 under navnet **Bibliothek des Deutschen Reichstags** (kort *Reichstagbibliothek*, på norsk *Riksdagsbiblioteket*). Biblioteket har i underkant av hundre ansatte og omfatter vel 1,3 millioner bind. 

Biblioteket holder til i Marie-Elisabeth-Lüders-Haus rett ved siden av Riksdagen. Fra biblioteket går det to glassbroer over elven Spree til Paul-Löbe-Haus.

Eksterne lenker
---------------

* Forbundsdagens bibliotek[*død lenke*]

Portaler: Litteratur | Tyskland

|  |  |
| --- | --- |
| Oppslagsverk/autoritetsdata | VIAF **·** VIAF **·** VIAF **·** VIAF **·** VIAF **·** GND **·** LCCN **·** LCCN **·** ISNI **·** BNF **·** BNF **·** BNF (data) **·** BNF (data) **·** SUDOC **·** SUDOC
 |
***Mesotopus regius*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En stor (hannen 60-87 millimeter), kraftig, svært blankt svart hjortebille. Hannens kjever er nokså lange, krumme og kraftige, på undersiden med en stripe av oransje bestøvning. Den skiller seg fra *Mesotopus tarandus* (i snever forstand) ved at hannens kjever er lengre og slankere. Disse billen er påfallende blanke (som blankpussede sko). Hannen har et to-grenet framspring i pannen på hver side av dette en liten, butt tann, for øvrig er hodet ganske flatt. Pronotum er avrundet med litt utstående bakhjørner. Dekkvingene er noe hvelvede og rundede, blanke uten synlig punktering. På beina har forkanten av for-lårene og bakkanten av midt-lårene striper av korte, oransje hår. Leggene har skarpe tenner på utsiden. Hunnen har få spesielle kjennetegn og kjennes lettest på størrelsen: påfallende større enn andre afrikanske hjortebille-hunner.

Levevis
-------

Larvene utvikler seg i råtne trestammer.

Utbredelse
----------

Arten finnes over mye av Vest- og Sentral-Afrika, i tropiske, fuktige områder. Østligst er den funnet i Uganda, vestligst i Guinea, sørligst i den Den demokratiske republikken Kongo.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Allotopini* Maes, 1992
						* Slekten *Mesotopus* Burmeister, 1845
							+ ***Mesotopus regius*** (Möllenkamp, 1896)

*Mesotopus tarandus* og *M. regius* er enten selvstendige arter, eller bare former (morfer) av en og samme art. De to kan ikke være underarter av samme art da de har tilnærmet identiske utbredelser.

Kilder
------

* Oversikt over artene

Eksterne lenker
---------------

* Bildegalleri
* Bilder av *Mesotopus regius*
* *Artikkelen har ingen egenskaper for arter i Wikidata*
Landene i Borgåfellesskapet
**Borgåfellesskapet** er et anglikansk-luthersk kirkefellesskap mellom de lutherske kirkene i Norden og Baltikum, de anglikanske kirkene på De britiske øyer og episkopalske kirker på Den iberiske halvøy. Avtalen om fellesskapet, Borgåavtalen, ble fremforhandlet i Borgå i Finland og for Den norske kirkes vedkommende godkjent av Kirkemøtet 1994. Avtalen ble underskrevet av kirkenes øverste ledere ved kirkelige seremonier henholdsvis 1. september 1996 i Nidarosdomen, 8. september 1996 i Tallinn domkirke i Estland og 28. november 1996 i Westminster Abbey i London. Preses i Bispemøtet, Andreas Aarflot og leder i Kirkerådet, Oddbjørn Evenshaug, undertegnet på vegne av Den norske kirke. 

Avtalen innebærer at kirkesamfunnene godkjenner hverandres dåp, nattverd og bispeembede, og at døpte medlemmer av de enkelte kirker kan betraktes som medlemmer av andre kirker i fellesskapet. Innen Borgåfellesskapet kan biskoper, prester og diakoner gjøre tjeneste i hverandres kirker uten ny ordinasjon eller vigsling.

Medlemskirker
-------------

* Den norske kirke
* Den engelske kirke
* Den irske kirke
* Den skotske episkopalske kirke
* Kirken i Wales
* Lutheran Church in Great Britain
* Den evangelisk-lutherske kirken i Finland
* Den islandske kirke
* Den svenske kirke
* Den estiske evangelisk-lutherske kirke
* Den litauiske evangelisk-lutherske kirke
* Den portugisiske lusitanske kirke
* Den spanske reformerte episkopalske kirke
* Den danske folkekirke

Den danske folkekirke og Den latviske lutherske kirke deltok i utformingen av fellesskapet, men godkjente ikke Borgåavtalen. Den danske folkekirke sluttet seg derimot til fellesskapet 3. oktober 2010.

Referanser
----------

1. ↑  Folkekirken og Porvoo Arkivert 30. oktober 2013 hos Wayback Machine.

Eksterne lenker
---------------

* (en) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Uppslagsverket Finland **·** VIAF **·** GND **·** LCCN
 |
**James Prendergast** (født 10. desember 1826 i London, Storbritannia, død 27. februar 1921 i Wellington, New Zealand) var den tredje høyesterettsjustitiarius for New Zealand. Prendergast var den første høyesterettsjustitiarius som ble utnevnt til denne posisjonen etter råd fra et medlem av regjeringen av New Zealand.

Han ble utdannet ved St Paul's School i London, England. Han studerte ved Caius College, Cambridge i 1845, men snart migrerte han til Queens' College, derfra ble han uteksaminert med en doktorgrad i 1849. Samme år giftet han seg med Mary Jane Hall ved Cambridge. De fikk ingen barn sammen. Han ble innskrevet ved Middle Temple i London i 1849, men tilbrakte noen av de kommende årene som professor og holdt mange forelesninger ved Routledge's School, Bishop's Hull, Somersetshire. 

I 1852 reiste han til Victoria, Australia. Han hadde litt flaks under sin leting etter gull, men han ble smittet med dysenteri. Han flyttet tilbake til byen der han ble ansatt som sorenskriverens kontorist, først ved Elephant Bridge, så i Carisbrook, og i 1854 begynte han å arbeide i Maryborough, Irland. 

Prendergast bestemte seg for å emigrere til New Zealand fra Irland sammen med sin kone, og de ankom Dunedin 20. november 1862. Hans ankomst til Dunedin falt sammen med Otago-gullrushet. Trettitre advokater ble registrert i Dunedin i 1862, og tjue flere i løpet av de neste tre årene. Prendergasts første klient var Julius Vogel, daværende redaktør for Otago Daily Times. I 1863 ble han konstituert som advokat for Otago-provinsen, og i 1865 ble han Advokat i Otago. 

Fra 1865 og fremover steg Prendergast i gradene og han ble tildelt en rekke nasjonale roller i New Zealand. Han satt som medlem av parlamentet og regjeringsadvokat, før han ble utnevnt til høyesterettsjustitiarius i april 1875 for New Zealand, noe som førte til at han ble adlet av den britiske dronningen i november 1881. I 1865 ble Prendergast utnevnt som medlem av parlamentet til den lovgivende forsamlingen, det daværende overhuset i det newzealandske parlamentet. 

Prendergast gikk av som høyesterettsjustitiarius den 25. mai 1899, etter at hans kone døde den 5. mars. Etter sin avgang ble han direktør for institusjoner som Bank of New Zealand, Wellington Trust, Loan and Investment Company Limited og Colonial Mutual Life Assurance Society Limited. Prendergast døde i Wellington, på Nordøya, den 27. februar 1921, i en alder av 95 år.

|  |  |
| --- | --- |
| Oppslagsverk/autoritetsdata | Dictionary of New Zealand **·** VIAF **·** LCCN **·** ISNI
 |
En **mesoskala konvektiv sammensetning** er et stort mesoskala konvektivt system, og er bygd opp av flere tordenbyger. Sammensetningen har ofte en rund eller oval form, og er som regel på sitt sterkeste om natten. Definisjonen av en mesoskala konvektiv sammensetning inneholder spesielle vilkår for størrelse, varighet og eksentrisitet (for eksempel hvor «rundt» systemet er) basert på skymassen man kan se på infrarøde satellittbilder: 

* Størrelse: Området av skytoppen som er -32ºC eller mindre skal være 100 000 km² eller mer, og området av skytoppen som er -52°C eller mindre må være 50 000 km² eller mer
* Varighet: Størrelsesvilkåret må opprettholdes i minst 6 timer.
* Eksentrisitet: Forholdet mellom den lille aksen og hovedaksen må være minst 0,7.

Mesoskala konvektive sammensetninger oppstår vanligvis om ettermiddagen og kvelden i form av flere isolerte tordenbyger, som utvider seg kraftig i høyden. Tidlig i livssyklusen er faren størst for alvorlig uvær. Når systemet blir eldre vil et lagdelt skydekke med kraftig regn oppstå i bakkant av systemet, og dette har innimellom ført til flom. 

På et meteorologisk analysekart kan vi se systemet som et område med store trykkfall i framkant og store trykkstigninger i bakkant.

Se også
-------

* Supercelle
* Mesoskala konvektivt system
**Asger Schelde Jensby** (født 1948 i Grenaa) er en dansk forretningsmann i databransjen.

Han studerte økonomi ved Handelshøgskolen ved Aarhus Universitet, og begynte i 1973 som selger i IBM. Jensby var frem til 2001 CEO (administrerende direktør) i det amerikanske IT-selskapet Computer Sciences Corporation (CSC), der han i 2000 fikk i gang sykkellaget Team CSC-Saxo Bank. Etter flytting fra London til København etablerte han i 2003 JMI Invest, de investerte i mindre IT- og teleselskap. Frem til desember 2008 var han medeier og styreleder i danske IT Factory, ledet av den senere svindelsiktede Stein Bagger, og sponsor for sykkellaget *Team Trek Adecco*. Som følge av konkursen trakk Jensby seg også ut av JMI Invest.

Jensby er gift med den norske Høyrepolitiker Eva Snare (1967–) som han traff i 1997 da begge jobbet for CSC. Hun gikk senere over til å være kundesjef i IT Factory. De flyttet i 2007 til hennes hjemtrakter Kongsvinger der de ved Vingersjøen hadde bygget en av landets største privatboliger. Ekteparet ga i 2008 kroner 700 000 for å bringe delfinalen i Melodi Grand Prix 2009 til bygda.

Jensby gikk inn med pengestøtte for Kongsvinger IL Toppfotball (KIL) som blant annet fikk råd til å ansette Tom Nordlie 2008–09. Jensby ble i desember 2008 dratt med da IT Factory gikk konkurs, og de solgte da både hus og hytte. Han måtte trekke sin pengestøtte til KIL, men fortsatte som daglig leder til 2012. Ekteparet startet da IT-firmaet *Inventive* sammen med lokale krefter.

Kilder til teksten
------------------

1. 1 2  *Fallet. Asger Jensby hadde 1,7 milliard i formue, luksusvilla og dyre biler. Over natta mistet han alt.* i Dagbladets Magasinet den 24. oktober 2015.
2. ↑  *IT-konkurs kan velte proffdrøm* i Telen den 8. desember 2008.
3. ↑  *Asger Jensby ud av JMIs ledelse* i Politiken den 11. desember 2008.
4. ↑  Eva Snare Arkivert 23. mars 2017 hos Wayback Machine. hos hoyre.no.
5. ↑  *Dansk milliardær sponser MGP* i Aftenposten den 21. august 2008.
6. ↑  *KIL frykter ikke Jensby-millionene i Dagbladet den 1. desember 2008.*
7. ↑  *KIL-kassa er tom* i Glåmdalen den 24. august 2012.
8. ↑  *Asger Jensby er ruineret og lykkelig* i Berlingske Business den 23. januar 2012.
9. ↑  Asger Schelde Jensby hos proff.no, sist lest den 24. mars 2017.
**Mesosaurer** er en liten orden med en enkelt familie av urreptiler som levde i grunne sjøer og brakkvannsumper i slutten av karbon og begynnelsen av perm, omtrent 320 til 280 millioner år siden. De stammet fra landlevende forfedre, og var de første krypdyrene som returnerte til et liv i vann.

Bygning og levevis
------------------

Skjelett av *Mesosaurus*
Mesosaurene liknet små til middelsstore, slanke krokodiller, men med luffer som en sel og smale kjever med lange, nåleformede tenner. Tennene satt relativt løst i tannbeinet og var festet langs ytterkanten av kjeven. Dette gjorde dem i noen grad fleksible, slik at de kunne bøye seg til siden når dyret lukket munnen.

De fleste eksemplarene er rundt 40 cm i lengde, men noen kunne komme opp i bortimot to meter, og var blant de største krypdyrene i sin tid. De levde trolig av fisk og muligens små krepsdyr ved å bruke de lange, tynne tennene som en slags sil, ikke ulikt moderne bardehvaler. Fossiler av mesosaurene finnes gjerne i sedimenter fra grunne innlandshav. Trolig har leveområdet hovedsakelig vært varme brakkvannshav med rik sumpvegetasjon. Noen steder kan fossiler etter mesosaurer være svært tallrike.

Strukturen på frambeina viser at mesosaurene bare med vanskelighet har kunnet bevege seg på land. Selv om de levde mesteparten av livet i vann, må de ha kommet opp på land og lagt egg, på samme måte som moderne havskilpadder.

Utbredelse
----------

Det best kjente slekten er *Mesosaurus* selv. Fossiler av disse er funnet i Namibia i Afrika  og deler av Sør-Amerika, Brasil, Uruguay, og Paraguay.. Denne utbredelsen er en av faktorene som gav Alfred Wegner inspirasjon til å fremme teorien om kontinentaldrift. Da *Mesosaurus* levde, var områdene som i dag ligger langt fra hverandre del av superkontinentet Pangæa[*død lenke*].

Systematikk
-----------

Mesosaurer deles vanligvis i to slekter, *Stereosternum* fra Brasil og *Mesosaurus* fra Afrika og Sør-Amerika. *Brasileosaurus*, en gruppe fossiler kun kjent fra svært fragmentariske fossiler fra Brasil regnes av noen til Mesosaurene, men kan også være en diapside.

Eksterne lenker
---------------

* (en) *Mesosaurer* hos Fossilworks Rediger på Wikidata

* (en) *Kategori:Mesosauria* – bilder, video eller lyd på Wikimedia Commons Rediger på Wikidata

* *Mesosauria* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Asgeir Sele** (født 21. mai 1968) er en norsk geistlig, som fra 2015 er prost i Øvre Telemark prosti.

Asgeir Sele ble cand.theol. ved Menighetsfakultetet i 1992 og ble ordinert som prest i 1993. Sele var studentprest i Oslo 1994–1996 og landssekretær i Norges Kristelige Student- og Skoleungdomslag 1996–1999. I 1999 ble han kapellan i Bø. Han ble også leder i Nedre Telemark presteforening i 1998. I statsråd 25. mars 2011 ble han utnevnt til prost i Aust-Telemark prosti. Ved gjenopprettelsen av Øvre Telemark prosti i 2015 ble han prost i Øvre Telemark. Prostiet hadde da 30 sogn, 50 kirker, 23 prester og rundt 100 fellesrådsansatte, og er et av de arealmessig største i Norge.

Asgeir Sele er bror til KrF-politikeren og medisineren Dag Sele.

Referanser
----------

1. ↑  Havgar, C. H. (2000). *Prester i Den norske kirke og andre teologiske kandidater.*, s. 468, Oslo, Verbum, 2000
2. ↑  Ny prost i Aust-Telemark, regjeringen.no
3. ↑  Øvre Telemark prosti ein realitet Arkivert 5. oktober 2017 hos Wayback Machine. *Kyrkjeposten for Øvre Telemark*, nr. 1, januar 2015

|  |  |  |
| --- | --- | --- |
| Forgjenger:**Prostiet gjenopprettet i 2015** | **Prost i Øvre Telemark**(2015–) | Etterfølger: |
**Asgeir Svestad** (født 21. november 1962) er en norsk arkeolog på Institutt for arkeologi, historie religionsvitenskap og teologi ved Universitetet i Tromsø – Norges arktiske universitet. Svestad er spesialist på nord-norsk jernalder, samisk gravskikk, nordisk arkeologis forskningshistorie og arkeologisk teori.

Han tok magistergrad i arkeologi ved Universitetet i Tromsø i 1993, og doktorgrad i samme fag, samme sted, i 2004. Han var førsteamanuensis fra 2007 og professor fra 2021 ved Universitetet i Tromsø. Han var gjesteforsker ved City University of New York i 2006 og har deretter vært gjesteforsker ved Columbia University i 2011–2012, og ved Det norske institutt i Roma i 2016.

Bibliografi (utvalg)
--------------------

* *Svestad, Asgeir. Oldsakenes orden. Om tilkomsten av arkeologi. Universitetsforlaget ISBN 82-00-22450-3* (1995)

Referanser
----------

1. ↑   authority.bibsys.no[Hentet fra Wikidata]

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** CRIStin
 |
**MS «Storsjø»** var en fraktebåt som gikk i Storsjøen og Oppstadåa i Odalen fra 1905 til 1926.

MS «Storsjø» ble bygd i 1905 ved Drammen Jernstøberi & Mek. Verksted. Motoren var av merket Heyerdahl & Co. Denne motoren ble senere byttet ut med en større type, for at båten skulle gå fortere. Jomfruturen var 17. mai 1905.

Ombord i båten var det salong til passasjerene, både dame- og herresalong, samt krakker på dekk.

Varer kom til Skarnes med jernbane og ble fraktet med MS «Storsjø» videre til butikkene i Nord-Odal og Oppstad. Båten fraktet så returvarer fra Nord-Odal og Oppstad som skulle med jernbane videre til Kristiania (Oslo). Det var ofte dyr som ble sendt med MS «Storsjø».

Ettersom vannstanden forandret seg i løpet av året, hadde MS «Storsjø» problemer med å komme under Osbrua på Os ved høy vannstand, og ved lav vannstand var det for grunt i Songnessjøen og igjennom Hanorsundet. Derfor ble det mudret for å komme frem både i Songnessjøen og Hanorsundet.

MS «Storsjø» var en flott attraksjon og et stort fremskritt for Nord-Odal i tiden 1905 til 1926. På høsten 1926 ble båten lagt i opplag og ble liggende til 1937. Da ble den hugget opp av Hamar Jernstøperi. Dette fordi biltransporten nå hadde blitt enklere, raskere og billigere.

Kilder
------

* Historien om M/S Storsjø av Erling Nygård
**Chris DiMarco** (født 23. august 1968 i New York) er en amerikansk profesjonell golfspiller. Han spiller på PGA-touren og Europatouren.

DiMarco ble profesjonell golfspiller i 1990, og har brukt forholdsvis lang tid på å bygge opp karrieren. Han ble medlem av PGA-touren i 1994, men har ikke alltid vært i stand til å beholde medlemskapet. Han tok sin første seier som profesjonell på Nike Tour i 1997. Etter hvert som han ble eldre, ble også spillet hans bedre. Han vant sin første turnering på PGA-touren i SEI Pennsylvania Classic i 2001. Flere seire fulgte i Buick Challenge i 2001 og Phoenix Open (nå FBR Open) i 2002. Ved utgangen av 2004 hadde han vært blant de 20 beste på PGA-tourens pengeliste i fem sesonger i strekk. I januar 2006 fikk han sin første seier på Europatouren, da han vant Abu Dhabi Golf Championship.

DiMarco var med på de amerikanske lagene i Presidents Cup i 2003 og 2005, og Ryder Cup i 2004 og 2006.

Eksterne lenker
---------------

* Offisielt nettsted Rediger på Wikidata
* (en) Chris DiMarco – PGA-touren Rediger på Wikidata

* (en) Chris DiMarco – Europatouren Rediger på Wikidata

* (en) Chris DiMarco – Verdensrankingen Rediger på Wikidata

Portal: Golf
Cornwalls kyst.
**Kyst** eller **kystlinje** er den delen av (fast)land som grenser mot hav. Kysten og omkringliggende områder på begge sider av kystlinjen er viktige deler av lokale økosystem, da blandingen av fersk- og saltvann har mange næringsstoffer for livet i havet og på land. Strender og svaberg gir også grunnlag for mange forskjellige planter og smådyr som er viktige for næringskjeden.

Kysttyper
---------

På de fleste steder av jorden avsluttes fastlandet i en relativt ubeskyttet kyst ut mot åpent hav, derav *åpen kyst*. Dette er f.eks. tilfellet langs det meste av Vest- og Sør-Europa, Afrika, Nord- og Sør-Amerika, Asia og Australia (med visse unntak, se under).[]

De viktigste unntakene er norskekysten og ellers i deler av Sverige og Finland, som er kjennetegnet av en *kystskjærgård*, hvor større og mindre øyer, holmer og skjær beskytter fastlandets egentlige kyst mot vær og vind. Tilsvarende kysttype finnes i Skottland, utenfor Kroatia, det sørlige Chile, det nordlige Canada og sørøstlige Alaska, for å nevne noen.[]

Se også
-------

* Fjord
* Hav
* Korallrev
* Skjærgård
* Tidevann
* Øy

Eksterne lenker
---------------

* Miljøstatus i Norge: Kysten

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** Canadian Encyclopedia **·** Encyclopædia Universalis **·** GND **·** LCCN **·** NDL **·** NKC
 |
Kraftanlegget og demningen.
**Mangla-demningen** er en demning med vannkraftverk i elva Jhelum, som inngår i Indus-bekkenet i provinsen Azad Kashmir i Pakistan. Vannkraftverket har en total installert produksjonseffekt på 1 000 MW, fordelt på 10 turbiner. Anleggsarbeidene startet i 1961, og vannkraftverket ble igangsatt for kraftproduksjon i 1967. Den ble bygget med midler fra Verdensbanken. Det ligger om lag 100 km sørøst for Islamabad.

Demningens lengde er 3 140 meter, og høyden 138 meter. Dette er en av verdens største demninger. Reservoaret har et vannvolum på 7,25 km³, eller 7 250 millioner m³.

Referanser
----------

1. ↑   propakistani.pk[Hentet fra Wikidata]

Eksterne lenker
---------------

* (en) Mangla Dam – kategori av bilder, video eller lyd på Commons Rediger på Wikidata
* Artikkel i Time: *Dam at Mangla*Arkivert 1. januar 2013 hos Wayback Machine.

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames
 |
**Shulgi** også kalt **Dungi** (født ca. 2094 f.Kr, død 2047 f.Kr.) var en konge i Ur-III-tiden i det gamle Mesopotamia og hadde hovedstad i byen Ur. Han etterfulgte sin far kong Ur-Nammu på tronen og regjerte i 48 år.

Hundre år etter kong Sargons død ble hans rike overtatt av et folk kalt guteerne. I mellomtiden kunne guteerne ikke holde sammen riket, og det ble derfor absorbert av befolkningen i Mesopotamia. Den gamle by Ur tok nå igjen ledelsen.

Den største konge i dette dynasti var Shulgi, også kjent som Dungi. I Ur hadde han noe som lignet på en regjering med statsminister og finansminister, og i andre byer plasserte han guvernører. Han anerkjente alle gudene og tilbad og bygde templer for dem. I templene var det store skattkammer med korn, kveg og metaller som var innbetalt som skatt. Templene ble en slags skattekontorer. Hver eneste inn- og utbetaling ble omhyggelig bokført, og det ble skrevet kvitteringer og anvisninger, alt sammen på leirtavler. Der var nødvendig med et stort personale, som for det meste var prester. Derfor var det skoler og universiteter knyttet til templene. De utlånte også penger til folk. Normalt var lånene beheftet med renter, men det var også rentefrie lån til lånesøkere som trengte hjelp for at unngå å bli solgt som slaver på grunn av gjeld.

Kong Shulgi opprettet et kurerpostvesen og også et landeveispoliti som sikret ferdsel og handel. Og sist, men ikke minst lot han skrive en felles lov for hele sitt rike. Kun mindre deler av Shulgis lovbok er blitt bevart for ettertiden. Han ble etterfulgt av sin sønn Amar-Sin.

Sumernes land var alltid utsatt for farer, og Shulgis rike ble truet i sin eksistens. En by ved navn Mari var vokst frem, og da kongen av Ur var optatt av en krig mod Elam, overfalt Mari-kongen både Sumer og Akkad, og riket ble delt mellom Elam og Mari.

Etter en oppløsningstid lyktes det en konge i Babylon å overta det meste af Mesopotamia og grunnlegge et stort rike som var større enn Sargons imperium (ca. 1800 f.Kr).

Referanser
----------

1. ↑   www.britannica.com[Hentet fra Wikidata]

Litteratur
----------

* Bertrand Lafont: «The Army of the Kings of Ur: The Textual Evidence». I: *Cuneiform Digital Library Journal*. 2009/5, 2009, ISSN 1540-8779, s. 1–25 (PDF; 0,5 MB).
* Samuel Noah Kramer: «Shulgi of Ur: A Royal Hymn and a Divine Blessing». I: *The Seventy-Fifth Anniversary Volume of the Jewish Quarterly Review*. 1967, s. 369-380.

Eksterne lenker
---------------

* (en) Shulgi – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** World History Encyclopedia
 |
Copán
**Copán** er et arkeologisk sted i Honduras. Det befinner seg i departementet Copán vest i landet, like ved grensa til Guatemala. Copán er en av de best bevarte byene i Honduras, og var hjemstedet til et stort mayisk kongedømme i den klassiske perioden, og var på sitt høydepunkt rundt 400–800 e.Kr. Kongeriket het opprinnelig *Xukpi*. I området finnes det i dag et museum med mayaskulpturer, restaurerte og originale bygninger samt et underjordisk tempel med originale tegninger. Museet har også mer enn 2000 objekter som har blitt funnet i Copán.

Stedet ble oppført på UNESCOs verdensarvliste i 1980.

Eksterne lenker
---------------

* (en)Copán hos Open Directory Project
* (en)«Hieroglyphs and History at Copán» artikkel av mayanisten David Stuart ved Peabody Museum

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** World History Encyclopedia **·** Brockhaus Enzyklopädie **·** VIAF **·** BNF **·** BNF (data) **·** GeoNames
 |
En forfatter kan skrive flere bøker, og en bok kan skrives av flere forfattere.
Mange-til-mange-relasjonen «forfatter-bok» som et par av to *en-til-mange*-relasjoner med en koblingstabell.
Innen systemanalyse er en **mange-til-mange-relasjon** en type kardinalitet som viser til at relasjonen mellom to entiteter hvor A kan inneholde en foreldreinstans som har mange barn i B, og omvendt at B kan inneholde en foreldreinstans som har mange barn i A.

Som et eksempel kan man se på A som en mengde forfattere og B som en mengde bøker. Én forfatter kan ha skrevet flere bøker, og én bok kan være skrevet av flere forfattere.

I en relasjonsdatabase blir slike relasjoner vanligvis implementerte ved hjelp av en koblingstabell (*associative table*, også kjent som en join-tabell) som for eksempel kan hete AB og har *en-til-mange*-relasjonene A -> AB og B -> AB. I dette tilfellet kan den logiske primærnøkkelen til AB dannes fra de to fremmednøklene (altså kopier av primærnøklene A og B).

I nettvevrammeverk som CakePHP og Ruby on Rails blir *mange-til-mange*-relasjoner mellom entitetstyper representert ved logisk-modell-databasetabeller noen ganger referert til som *HasAndBelongsToMany* (HABTM) relasjoner.

Se også
-------

* Assosiativ entitet
* En-til-en (datamodellering)
* En-til-mange (datamodellering)

Referanser
----------

1. ↑  Se også entitet–relasjonsmodell.
2. ↑  3.7.6.5 hasAndBelongsToMany (HABTM) Arkivert 15. august 2012 hos Wayback Machine. Arkivert 2012-08-15 hos Wayback Machine. Cakephp.org